b'\n_START_ARTICLE_\nAnton Bogov\n_START_SECTION_\n\xc5\xbdivljenjepis\n_START_PARAGRAPH_\nSvoje baletno \xc5\xa1olanje je za\xc4\x8del v Moskvi, zaklju\xc4\x8dil pa ga je v Alma-Ati v Kazahstanu. V \xc4\x8dasu svojega \xc5\xa1olanja je \xc5\xbee nastopal na \xc5\xa1tevilnih \xc5\xa1olskih prireditvah in gledali\xc5\xa1kih predstavah._NEWLINE_Po baletnem tekmovanju leta 1993 v Moskvi se je za\xc4\x8delo njegovo uspe\xc5\xa1no mednarodno uveljavljanje. V tem letu se zaposli v Mednarodnem baletnem gledali\xc5\xa1\xc4\x8du Ochi v Nagoji na Japonskem kjer je \xc5\xa1e danes stalni gostujo\xc4\x8di baletnik._NEWLINE_\xc5\xbde v letu 1994 se priklju\xc4\x8di baletnemu ansamblu Opere in baleta SNG v Mariboru, kjer ustvarja \xc5\xa1e danes. V letu 1996 je zaradi svojih kvalitet postal eden vidnej\xc5\xa1ih solistov baletnega ansambla. Leta 1998 je dobil slovensko dr\xc5\xbeavljanstvo._NEWLINE_Danes je Anton Bogov prvi solist mariborskega baleta, kot gost pa nastopa tudi z drugimi ansambli, med katerimi so SNG Ljubljana, Opera Graz, Avstrija, Hrva\xc5\xa1ko narodno gledali\xc5\xa1\xc4\x8de Zagreb, Hrva\xc5\xa1ka, Narodno gledali\xc5\xa1\xc4\x8de Praga, \xc4\x8ce\xc5\xa1ka, Mednarodo baletno gledali\xc5\xa1\xc4\x8de Ochi, Nagoja, Japonska, Gledali\xc5\xa1\xc4\x8de Atlanta, Georgia, ZDA in na mnogih mednarodnih festivalih \xc5\xa1irom sveta._NEWLINE_S svojim obse\xc5\xbenim znanjem klasi\xc4\x8dnega baletnega plesaleca pa najde motive za ustvarjanje tudi v delih s sodobnej\xc5\xa1o koreografijo.'